b'\n_START_ARTICLE_\nCSX Transportation\n_START_PARAGRAPH_\nCSX Transportation (AAR primarna oznaka CSXT; ostale B&O, C&O, SBD, L&N, NYC, RF&P in SCL) je \xc5\xbeeleznica razreda I v ZDA, ki je del korporacije CSX Corporation; je eno najve\xc4\x8djih \xc5\xbeelezni\xc5\xa1kih podjetij v ZDA, eno od le dveh \xc5\xbeelenic razreda I na vzhodni obali ZDA in najstarej\xc5\xa1e delujo\xc4\x8de \xc5\xbeelezni\xc5\xa1ko podjetje v Severni Ameriki; predhodnik podjetja, Baltimore and Ohio Railroad, je bil ustanovljen leta 1827 in \xc5\xa1e danes deluje kot h\xc4\x8derinsko podjetje v sklopu CSXT. Sam CSXT pa je bil uradno ustanovljen 1. julija 1986._NEWLINE_Trenutno je podjetje najve\xc4\x8dje \xc5\xbeelezni\xc5\xa1ko podjetje na vzhodni obali, saj upravlja s okoli 26.400 km (22.000 milj) proge, ki potekajo po ozemlju 23 ameri\xc5\xa1kih zveznih dr\xc5\xbeav (Alabama, Connecticut, Delaware, Florida, Georgia, Illinois, Indiana, Kentucky, Louisiana, Maryland, Massachusetts, Michigan, Mississippi, Severna Karolina, New Jersey, New York, Ohio, Pensilvanija, Ju\xc5\xbena Karolina, Tennessee, Virginija in Zahodna Virginija), Distrikta Kolumbije in dveh kanadskih provinc (Ontario, Quebec). Sede\xc5\xbe podjetja je v Jacksonvillu (Florida).'